Also d OP isch optimal verlaufe. Ich han nöd viel Medikament brucht. Au de Bluetverluscht hät sich in grenze ghalte. Natürlich han ich nochli Bluetnochschub brucht. Ich han jo schliesslich nur ca. 160ml i mim Körperli. Am Nommitga wo mis Mami und Papi cho sind han ich no tüf und fescht gschlofe. Mit viel Kabel bin ich überwacht worde. Alli Bei und Ärm sind mit Infusione vollgschtopft gsie. Vo denen  isch den aber ein noch em andere enfernt worde. Hüt nomitag bin ich den Extubiert worde. D. h. die künschlichi Beatmig hät chöne enfernt werde. Und das hät grad im erschte Versucht klappet. Das isch scho en grosse Schritt. Morn chunt den no Drenage use. Das isch es Röhrli wos überschüssige Bluet chan abflüsse.